biswa921/hiwiki-latest-pages-articles-raw huggingface dataset:
लाल कुर्ती आन्दोलन

thumb|230px|ख़ान अब्दुल ग़फ़्फ़ार ख़ान (बायीं ओर) महात्मा गांधी (दायीं ओर) के साथ (1940 का चित्र)
लाल कुर्ती आन्दोलन भारत में पश्चिमोत्तर सीमान्त प्रान्त में ख़ान अब्दुल ग़फ़्फ़ार ख़ान द्वारा भारतीय राष्ट्रीय कांग्रेस के समर्थन में खुदाई ख़िदमतगार के नाम से चलाया गया एक ऐतिहासिक आन्दोलन था। खुदाई खिदमतगार एक फारसी शब्द है जिसका हिन्दी में अर्थ होता है ईश्वर की बनायी हुई दुनिया के सेवक।
 प्रकृति 
ख़ान अब्दुल ग़फ़्फ़ार ख़ान एक पख्तून थे जो महात्मा गांधी के अहिंसक सिद्धान्तों के बहुत बड़े प्रशंसक थे। वे काँग्रेस को सीमान्त क्षेत्र में अंग्रेज़ी शासन के विरुद्ध अपनी शिकायतों पर बल देने का एक रास्ता मानते थे। उन्हें सीमान्त गान्धी भी कहा जाता था। उनके अनुयायी अहिंसा के प्रति बचनबद्ध थे और उन्हें अपनी कमीजों के लाल रंग के कारण लाल कुर्ती का लोकप्रिय नाम मिला। बताया जाता है कि स्कूली शिक्षा के दौरान फिल्म अभिनेता ए के हंगल भी फ़्रंटियर गान्धी यानी ख़ान अब्दुल ग़फ़्फ़ार ख़ान के नेतृत्व में चल रहे लाल कुर्ती आन्दोलन से जुड़ गये थे।

 इतिहास 
thumb|right|250px|लाल कुर्ती संगठन का एक ऐतिहासिक चित्र
1929 में भारतीय राष्ट्रीय कांग्रेस की एक सभा में शामिल होने के बाद ख़ान अब्दुल ग़फ़्फ़ार ख़ान ने ख़ुदाई ख़िदमतगार की स्थापना की और पख़्तूनों के बीच लाल कुर्ती आंदोलन का आह्वान किया। विद्रोह के आरोप में उनकी पहली गिरफ्तारी 3 वर्ष के लिए हुई थी। उसके बाद उन्हें यातनाओं की झेलने की आदत सी पड़ गई। जेल से बाहर आकर उन्होंने पठानों को राष्ट्रीय आन्दोलन से जोड़ने के लिए 'ख़ुदाई ख़िदमतग़ार' नामक संस्था की स्थापना की और अपने आन्दोलनों को और भी तेज़ कर दिया।

1937 में नये भारत सरकार अधिनियम के अन्तर्गत कराये गए चुनावों में लाल कुर्ती वालों के समर्थन से काँग्रेस पार्टी को बहुमत मिला और उसने गफ्फार खान के भाई खान साहब के नेतृत्व में मन्त्रिमण्डल बनाया जो बीच का थोड़ा अन्तराल छोड़कर 1947 में भारत विभाजन तक काम करता रहा। इसी वर्ष सीमान्त प्रान्त को भारत और पाकिस्तान में से एक में विलय का चुनाव करना पड़ा। उसने जनमत संग्रह के माध्यम से पाकिस्तान में विलय का विकल्प चुना।भारत ज्ञानकोश, भाग-5, प्रकाशक: पॉपुलर प्रकाशन, मुंबई, पृष्ठ संख्या: 157, आई एस बी एन 81-7154-993-4

 परिणति 
ख़ान अब्दुल ग़फ़्फ़ार ख़ान ने तब पाकिस्तान और अफगानिस्तान के सीमान्त जिलों को मिलाकर एक स्वतन्त्र पख्तून देश (पख्तूनिस्तान) की अवधारणा की वकालत की। पाकिस्तान सरकार ने इस आन्दोलन और लाल कुर्ती (पोशाक), दोनों का दमन कर दिया।भारत ज्ञानकोश, भाग-5, प्रकाशक: पॉपुलर प्रकाशन, मुंबई, पृष्ठ संख्या: 157, आई एस बी एन 81-7154-993-4

विरासत
हाल के वर्षों में भारत में खुदाई खिदमतगार को फिर से जीवित करने का प्रयास किया गया है. खान अब्दुल गफ्फार खान के एक अनुयायी फैसल खान ने संगठन  की इकाइयां देश के कई राज्यों में स्थापित कर, युवाओं को धार्मिक सौहाद्र से रहने, जनसेवा करने एवं सीमान्त गांधी के विचारों के ओर ले जाने के लिए कोशिश की है। 

 इन्हें भी देखें 
 पश्तूनवाली
 पश्तो भाषा
 ख़ैबर-पख़्तूनख़्वा
 सन्दर्भ 

 बाहरी कड़ियाँ
अंग्रेजों के विरुद्ध स्वतन्त्रता आन्दोलन
बादशाह खान के संगठन का भारत में फिर से उदय 
आई बी एन लाइव खबर: कितने पाकिस्तान ?
खुदाई खिदमतगार इक्कीसवीं सदी में  

श्रेणी:पश्तून लोग
श्रेणी:अफ़्गानिस्तान की जातियाँ
श्रेणी:पाकिस्तान की जातियाँ
श्रेणी:भारत की मानव जातियाँ
श्रेणी:भारत का इतिहास
श्रेणी:भारतीय स्वतन्त्रता संग्राम
वी॰ एस॰ रमादेवी

वी॰ एस॰ रमादेवी (जन्म 15 जनवरी 1934 – 17 अप्रैल 2013) एमए, एलएलएम, २६ नवम्बर १९९० से ११ दिसम्बर १९९० तक भारत की मुख्य चुनाव आयुक्त रहीं। वो प्रथम महिला थी जिन्होंने भारत के मुख्य चुनाव आयुक्त का पदभार सम्भाला। उनके बाद टी एन शेषन मुख्य चुनाव आयुक्त बने।

 करियर 
रमादेवी का जन्म १५ जनवरी १९३४ (जो पोंगल का दिन था) को भारतीय राज्य आन्ध्र प्रदेश के पश्चिमी गोदावरी जिले के चेब्रोलु में हुआ। उन्होंने एलूरू से शिक्षा प्राप्त की। एमए और एलएलबी करने के बाद उन्होंने आंध्र प्रदेश उच्च न्यायालय में अपने आप को वकील के रूप में पंजीकृत करवाया। वो २६ जुलाई १९९७ से १ दिसम्बर १९९९ तक हिमाचल प्रदेश की राज्यपाल रही और २ दिसम्बर १९९९ से २० अगस्त २००२ तक कर्नाटक की राज्यपाल रहीं।

17 अप्रैल 2013 को उनका एचएसाअर ले-आउट बंगलौर स्थित अपने निवास पर निधन हो गया।

 सन्दर्भ 

 बाहरी कड़ियाँ
 कर्नाटक के राज्यपाल की जीवनी वेबसाइट (Biography at Governor of Karnataka website) 

श्रेणी:1934 में जन्मे लोग
श्रेणी:२०१३ में निधन
श्रेणी:भारत के मुख्य चुनाव आयुक्त
श्रेणी:कर्नाटक के राज्यपाल
श्रेणी:हिमाचल प्रदेश के राज्यपाल
श्रेणी:भारतीय सिविल सेवक
हिन्दुस्तान शिपयार्ड लिमिटेड

right|thumb|300px|हिन्दुस्तान शिपयार्ड की एक झलक
हिन्दुस्तान शिपयार्ड लिमिटेड (HSL) भारत का एक पोत प्रांगण (shipyard) है जो विशाखापत्तनम में स्थित है।

 इतिहास 
सिंधिया शिपयार्ड के रूप में स्थापित, यह उद्योगपति वालचंद हीराचंद द्वारा सिंधिया स्टीम नेविगेशन कंपनी लिमिटेड के एक हिस्से के रूप में बनाया गया था। वालचंद ने विशाखापत्तनम को यार्ड के निर्माण के लिए एक उपयुक्त स्थान के रूप में चुना और नवंबर 1940 में भूमि पर कब्जा कर लिया। [6] शिपयार्ड की आधारशिला 21 जून 1941 को डॉ. राजेंद्र प्रसाद द्वारा रखी गई थी, जो उस समय कांग्रेस के कार्यवाहक अध्यक्ष थे।

आजादी के बाद भारत में पूरी तरह से बनने वाला पहला जहाज सिंधिया शिपयार्ड में बनाया गया था और इसका नाम जल उषा रखा गया था। इसे 1948 में जवाहरलाल नेहरू द्वारा एक समारोह में लॉन्च किया गया था, जहां सेठ वालचंद हीराचंद, स्वर्गीय नरोत्तम मोरारजी और सिंधिया शिपयार्ड के सहयोगी तुलसीदास किलाचंद के परिवार अन्य गणमान्य व्यक्तियों और उद्योगपतियों के साथ मौजूद थे।

1953 में वालचंद की मृत्यु हो गई, और सिंधिया शिपयार्ड संस्थापकों के निकट संबंधी के अधीन सफलतापूर्वक संचालित होता रहा। हालाँकि, 1961 में शिपयार्ड का राष्ट्रीयकरण कर दिया गया और इसका नाम बदलकर हिंदुस्तान शिपयार्ड लिमिटेड (HSL) कर दिया गया।

2010 में, एचएसएल को जहाजरानी मंत्रालय से रक्षा मंत्रालय में स्थानांतरित कर दिया गया था। यार्ड ने परमाणु ऊर्जा से चलने वाली अरिहंत श्रेणी की पनडुब्बी के विकास में महत्वपूर्ण भूमिका निभाई।

 बाहरी कड़ियाँ
हिन्दुस्तान शिपयार्ड लिमिटेड का जालघर

सन्दर्भ

श्रेणी:भारत के सार्वजनिक क्षेत्र के उपक्रम
प्रेम वत्स

|350px| प्रेम वत्स एक जानेमाने कारॉबरी है।

प्रेम वत्स (जन्म १९५०, हैदराबाद, भारत) टोरण्टो, ओण्टारियो में स्थित फ़ैयरफ़ैक्स फ़ाइनेंशियल होल्डिंग्स के संस्थापक, अध्यक्ष और मुख्य कार्यकारी अधिकारी हैं। उन्हें निवेश की सफल अवधि के दौरान से कनाडा के वॉरेन बफ़ेट के नाम से जाना जाता है। 
उन्हें जनवरी 2020 में भारत के चौथे सबसे बड़े नागरिक पुरस्कार, पद्म श्री से सम्मानित किया गया।

 जीवन 
इनका जन्म 1950 में हैदराबाद में हुआ था। उनका बचपन हैदराबाद में ही गुज़रा। उसके बाद में भारतीय प्रौद्योगिकी संस्थान मद्रास से उन्होंने रसायन अभियांत्रिकी की डिग्री हासिल की। सन् 1972 में वो लंदन चले गए। इसके बाद अपने पिता के कहने पर वे कनाडा पहुंचे और वहीं से वेस्टर्न यूनिवर्सिटी से एमबीए की डिग्री प्राप्त की। इसके बाद प्रेम ने कनाडा के फ़ाइनेंस सेक्टर में अपने क़दम जमाने शुरू किए जो आज मज़बूती से जमे हुए हैं। 1985 में उन्होंने फ़ेयरफैक्स फ़ाइनेंशियल होल्डिंग्स की कमान संभाली। उन्होंने कनाडा में निवेश का वही तरीक़ा अपनाया है जो वॉरेन बफ़े ने अपनाया था। अमरीकी अरबपति कारोबारी वॉरेन बफ़ेट ने बर्केशायर हाथवे इंक की स्थापना कर बीमा कंपनियों में निवेश करके भारी मुनाफ़ा कमाया था ठीक उसी तरह प्रेम वत्स उन कंपनियों में निवेश करते रहे हैं जिसमें दूसरे इंवेस्टर निवेश करने से घबराते हैं। इस कारण उन्हें कनाडा का वॉरेन बफ़ेट नाम मिला।

 सन्दर्भ 

श्रेणी:1950 में जन्मे लोग
श्रेणी:जीवित लोग
श्रेणी:भारतीय प्रौद्योगिकी संस्थान के पूर्व छात्र
श्रेणी:भारतीय मूल के कनाडाई
श्रेणी:पद्म श्री पुरस्कार विजेता
चांडाल

चांडाल भारत में व्यक्तियों का एक ऐसा वर्ग है, जिसे सामान्यत: जाति से बाहर तथा अछूत माना जाता है। यह एक प्राचीन और सबसे अधिक शोषित जाति है। इसे श्मशान पाल, डोम, अंतवासी, थाप, श्मशान कर्मी, अंत्यज, चांडालनी, पुक्कश, गवाशन, दीवाकीर्ति, मातंग, श्वपच आदि नामों से भी पुकारा जाता है।रफ्तार ऑनलाइन शब्दकोश में चांडाल का अभिप्राय
भगवान गौतमबुद्ध ने सुत्तनिपात में चांडाल का जिक्र किया है।

खत्तिये ब्राह्मणे वेस्से, सुद्दे चण्डालपुक्कु से।

न कि ंचि परिवज्जेति, सब्बमेवाभिमद्दति॥

मृतुराज क्षत्रिय, ब्राह्मण, वैश्य,शूद्र और चंडाल - किसी को कोभी नहीं छोड़ता, सबको कुचल डालता है।

 अभ्युदय  
"सुत्तनिपात" में "भगवान बुद्ध" ने चांडाल वर्ण व्यवस्था की सबसे निचली पाँचवा वर्ण बताया है,

"खत्तिये ब्राह्मणे वेस्से, सुद्दे चण्डालपुक्कु से।"
"न कि ंचि परिवज्जेति, सब्बमेवाभिमद्दति।।"

"मृतुराज क्षत्रिय , ब्राह्मण, वैश्य,शूद्र और चंडाल - किसी को कोभी नही छोड़ता, सबको कुचल डालता है।"

प्राचीन विधि संहिता "मनु स्मृति" के अनुसार, इस वर्ग का उदय एक ब्राह्मण महिला और एक शूद्र पुरुष के मिलाप से हुआ था। कुछ विद्वानों का मत है कि नामशूद्र की उत्पत्ति बिहार की राजमहल पहाड़ियों में निवास करने वाली एक आदिम जनजाति से हुई है।भारत ज्ञानकोश, खंड-2, प्रकाशक- पॉपुलर प्रकाशन मुंबई, पृष्ठ संख्या-150, आई एस बी एन 81-7154-993-4

 साहित्य में चांडाल का प्रयोग 
चांडाल शब्द का उपयोग प्रेमचंद ने अपनी कहानी नैराश्य में इस प्रकार किया है, ""चांडाल कहीं का! उसके कारण मेरे सैंकड़ों रुपये पर पानी फिर गया।" हिन्दी समाज की लोकोक्तियों तथा कहाबतों में "चांडाल चौकड़ी" का प्रयोग काफी होता है।

 सन्दर्भ 

श्रेणी:वर्ण
श्रेणी:दलित
श्रेणी:सामाजिक समुदाय
चेचन्या

चेचन्या (Chechnya) या चेचन गणतंत्र (रूसी: Чече́нская Респу́блика, चेचेनस्काया रेस्पुब्लिका) रूस का एक गणतन्त्र है। यह कॉकस क्षेत्र के उत्तरी भाग में स्थित है। सन् १९९१ में सोवियत संघ के विघटन के बाद यहाँ पर अलगाववादियों ने रूस की केन्द्रीय व्यवस्था के विरुद्ध गृहयुद्ध छेड़ दिया था लेकिन समय के साथ-साथ हालात कुछ शांत हुए हैं। यह कैस्पियन सागर से लगभग १०० किमी की दूरी पर स्थित है। यहाँ के लोग मुख्यत: मुस्लिम है।
चेचन्यी इस्लामी दर्शन तथा इस्लामी संस्कर्ती का प्रमुख  केन्द्र भी है। 
 Gall, Carlotta, and de Waal, Thomas Chechnya: Calamity in the Caucasus ISBN 0-8147-3132-5Goltz, Thomas. Chechnya Diary : A War Correspondent's Story of Surviving the War in Chechnya. M E Sharpe (2003). ISBN 0-312-268-74-2

 इन्हें भी देखें 
 कॉकस क्षेत्र
 रूस के गणतंत्र

 सन्दर्भ 

*
श्रेणी:रूस के गणतंत्र
श्रेणी:कॉकस
नरेश चन्द्रा

नरेश चन्द्रा (जन्म 1934) पूर्व भारतीय सिविल सेवक हैं जो केबिनेट सचिव (1990–92) और संयुक्त राज्य अमेरिका में भारतीय राजदूत (1996–2001) रह चुके हैं। उन्हें २००७ में भारत के द्वितीय सर्वोच्य नागरीक सम्मान पद्म विभूषण से नव़ाज़ा गया।

 पूर्व जीवन 
उनका जन्म १ अगस्त १९३४ को इलाहाबाद में हुआ। उनकी शिक्षा भी इलाहाबाद में ही हुई जहाँ इलाहाबाद विश्वविद्यालय से उन्होंने गणित विषय में स्नातकोत्तर की उपाधि प्राप्त की। कुछ समय के लिए उन्होंने इलाहाबाद विश्वविद्यालय में व्याख्याता का कार्य भी किया।

 सिविल सेवा 
नरेश चन्द्रा मई 1956 में भारतीय प्रशासनिक सेवा के लिए नियुक्त हुए जिसमें 1964 तक उन्होंने राजस्थान के विभिन्न जिलों में अपनी सेवायें दी।

 उनका कार्य एवं शब्द 
right|thumb|23 जुलाई 2012 को दिल्ली में अमेरिका के लिए पूर्व भारतीय राजदूत

उनके अनुसार उनके कार्यकाल की एक विशिष्ट घटना उनके शब्दों में यह है, "वाशिंगटन में हमारे दूतावास की इमारत के सामने हमें गांधी स्मारक की स्थापना - [महात्मा गांधी की प्रतिमा की स्थापना] करनी थी और यह यह भारी बाधाओं के बावजूद पूरा किया जाना था। हमारे पास इसे पूर्ण करने के लिए एक निश्चित समयावधि थी जिससे इसे अमेरिका के राष्ट्रपति की उपस्थिति में 16 सितम्बर 2000 को भारत के प्रधान मंत्री को समर्पित किया जा सके। ये दक्षिण एशियाई और अमेरिकीयों के लिए बहुत महान क्षण थे। मुझे मेरे पाकिस्तानी दोस्तों के भी बहुत सन्देश मिले - और पाकिस्तानी राजदूत ने मुझे बधाई सन्देश भेजते हुए प्रतिमा की स्थापना पर उसकी खुशी व्यक्त की।"

 अभिज्ञान एवं पुरस्कार 
 उन्हें २००७ में पद्म विभूषण पुरस्कार से सम्मनित किया गया।

 सन्दर्भ 

 बाहरी कड़ियाँ
 कार्यकारी रूपरेखा 

श्रेणी:1934 में जन्मे लोग
श्रेणी:भारतीय सिविल सेवक
श्रेणी:राजस्थान के लोग
श्रेणी:राजस्थानी लोग
श्रेणी:पद्म विभूषण धारक
श्रेणी:गुजरात के राज्यपाल
श्रेणी:जीवित लोग
श्रेणी:भारत के गृह सचिव
श्रेणी:भारत के कैबिनेट सचिव
वयला

वयला(मलयालम: വയലാ, वयला)केरल में कोट्टयम जिले में स्थित एक छोटा सा गांव है। यह गांव पाला नगरपालिका शहर से लगभग 15 किलोमीटर की दूरी पर है और जिले राजधानी कोट्टयम से लगभग 20 किलोमीटर की दूरी .

 कार्यालयें 

वयला में एक अस्पताल (सेंट जॉर्ज माउंट अस्पताल वयला), एक सहकारी बैंक, डाकघर और एक सरकारी विध्यालय भी हैं

 देवालय 

यहां तीन हिंदू मंदिरों हैं, काली मता की मंदिर (पारत्तुरुत्ति कावु), न्जरलप्पुषा श्री धर्म शास्ता मंदिर, त्रिक्कयिल श्री सुब्रमण्या स्वामी मंदिर उस्के अलावा एक कैथोलिक सीरियन चर्च (सेंट जॉर्ज चर्च, वयला), एक कैथोलिक लैटिन चर्च, तीन कैथोलिक सीरियन (सेंट जोसेफ, सेंट जेवियर्स, सेंट सेबस्टियन) और एक सेक्रेड हार्ट कॉन्वेंट भी हैं।

 चरित्र 

यह नाम वयला धान के खेत अर्थ मलयालम शब्द ‘वयल’ से प्राप्त होता है कि माना जाता है।

 परिवहन नेट्वर्क 

अच्छी तरह से विस्तार सड़कों से जिला मुख्यालय कोट्टायम और अन्य प्रमुख शहरों से जुड़ा हुआ है। गांव में सार्वजनिक परिवहन निजी ऑपरेटरों द्वारा चलाए, बसों पर काफी हद तक निर्भर है। निकटतम के एस आर टी सी (केरल राज्य सड़क परिवहन) डिपो पाला पर है और सबसे नजदीक के एस आर टी सी परिचालन केंद्र एट्टुमानूर पर. कोच्चि अंतरराष्ट्रीय हवाई अड्डे गांव से 72 किमी पर स्थित है। 
निकटतम रेलवे स्टेशन के दक्षिणी रेलवे के प्रशासन के अधीन है, जो कोट्टायम (स्टेशन कोड : के टी वै एम 20 किमी) रेलवे स्टेशन है। यह तिरुवनंतपुरम और एर्नाकुलम के बीच व्यस्त रेल मार्ग पर स्थित है और नई दिल्ली, मुंबई, बेंगलूर, हैदराबाद, कोलकाता, चेन्नई और अहमदाबाद जैसे देश में सबसे बड़े शहरों को जोड़ने के लिए कई लंबी दूरी की ट्रेनों से सेवा की है।

कोट्टायम पोर्ट, भारत की पहली मल्टी मॉडल इनलैंड कंटेनर डिपो (आईसीडी) और अंतर्देशीय जल रास्ते का उपयोग कर एक छोटी सी बंदरगाह स्थित है कोडूर नदी के तट पर, नाट्टकम पर स्थित है सिर्फ 25 किमी दूर गांव से है। केरल राज्य जल परिवहन विभाग (के एस डब्ल्यू टी डी) में और कोट्टायम शहर के आसपास के इलाकों के माध्यम से नौका सेवाएं चल रही है। फेरी शहर के लिए परिवहन की एक प्रमुख विधा पर्यटन कुमारकोम और अलाप्पुझा के गंतव्य है, साथ ही कई छोटे स्थलों से कनेक्ट कर रहे हैं। टाउन घाट और कोटिमता घाट - शहर में दो प्रमुख नौका घाटों रहे हैं। मेड़ के लिए एक प्रक्षेपण बिंदु लगभग केरल में पर्यटन के लिए एक पोस्टर छवि बन गई है जो वेम्बनाड झील पर सवारी के रूप में हाल के वर्षों में, कुमारकोम में नाव घाट अंतरराष्ट्रीय ख्याति अर्जित कर ली है।

जिला के भीतर यात्रा के लिए स्थानीय बस सेवाओं के अलावा, कोट्टायम और पाला के एस आर टी सी द्वारा चलाए अन्तर्राज्यीय बस सेवाओं के माध्यम से केरल के आराम करने के लिए अच्छी तरह से जुड़ा हुआ है। परिवहन के किराए पर रूपों मीटर युक्त टैक्सी और ऑटो रिक्शा में शामिल हैं। कोच्चि, भारत में प्रमुख बंदरगाहों में से एक अच्छी तरह से जुड़ा हुआ सड़कों से वयला से पहुंचा जा सकता है

 निकटतम प्रमुख स्टेशनों: 

 बस : एट्टुमानूर (10 किमी), पाला (15 किमी), कोट्टायम (20 किमी) 
 ट्रेन : कोट्टायम, एर्नाकुलम 
 एयर : कोचीन अंतरराष्ट्रीय हवाई अड्डे, तिरुवनंतपुरम अंतरराष्ट्रीय हवाई अड्डे

 पड़ोसी प्रमुख शहरों और कस्बों 

 
 प्रमुख स्थलों  
  
 कोच्चि (54 किमी) 
 कोट्टायम (20 किमी) 
 त्रिशूर (120 किमी) 
 तिरुवनंतपुरम (190 किमी) 
 वागमन (53 किमी) 
 कुमारकोम (31 किमी)

 उद्धरण 

श्रेणी:भूतपूर्व पुर्तगाली उपनिवेश
श्रेणी:त्रावणकौर राज्य
श्रेणी:त्रिवेन्द्रम रेलवे मंडल
श्रेणी:कोट्टयम जिले के शहर
श्रेणी:केरल के शहर
हरियाणा के मुख्यमंत्रियों की सूची

यह भारतीय राज्य हरियाणा के मुख्यमंत्रियों की सूची है।

सूची
  चित्र नाम निर्वाचन क्षेत्र कार्यकाल विधानसभा(चुनाव) पार्टी  1
 93x93px
  भगवत दयाल शर्मा
  झज्जर
  1 नवम्बर 1966
  23 मार्च   1967
   दिन
  पहली

(सन् 1962 के चुनाव)भारतीय राष्ट्रीय कांग्रेस
  दूसरी

(सन् 1967 के चुनाव)  2
 75pxराव बीरेन्द्र सिंह
  पटौदी
  24 मार्च 1967
  20 नवम्बर 1967
   दिन
 विशाल हरियाणा पार्टी
   –
  100x100px
  रिक्त(राष्ट्रपति शासन)
  लागू नहीं
  20 नवम्बर 1967
  21 मई 1968
  
 भंग लागू नहीं
   3
 94x94px बंसी लाल
  तोशाम
  21 मई 1968
  14 मार्च 1972
  
  तीसरी (सन् 1968 के चुनाव)भारतीय राष्ट्रीय कांग्रेस
 14 मार्च 197230 नवम्बर 1975 चौथा
(सन् 1972 के चुनाव)  4
 75x75pxबनारसी दास गुप्ता
  भिवानी
  1 दिसम्बर 1975
  30 अप्रैल 1977
    –
  100x100px
 रिक्त(राष्ट्रपति शासन)
  लागू नहीं
  30 अप्रैल 1977
  21 जून 1977
  
 भंग लागू नहीं
   5
  98x98px
 देवी लाल
  भट्टु कलाँ
  21 जून 1977
  28 जून 1979
  
  पाँचवी (सन् 1977 के चुनाव)जनता पार्टी
   6
  75pxभजन लाल
  आदमपुर
  28 जून 1979
  23 मई 1982
    23 मई 1982
  4 जून 1986
  छटी (सन् 1982 के चुनाव)भारतीय राष्ट्रीय कांग्रेस
   (3)
 94x94px बंसी लाल
 तोशाम
  5 जून 1986
  20 जून 1987
    (5)
  98x98px
  देवी लाल
  महम
  20 जून 1987
  2 दिसम्बर 1989
  
 सातवीं (सन् 1987 के चुनाव)जनता दल

   7
  91x91px
  ओमप्रकाश चौटाला
 उचाना कलां 
  2 दिसम्बर 1989
  22 मई 1990
    (4)
 75x75px बनारसी दास गुप्ता
  भिवानी
  22 मई 1990
  12 जुलाई 1990
   दिन  (7)
  91x91px
  ओमप्रकाश चौटाला
 उचाना कलां 
  12 जुलाई 1990
  17 जुलाई 1990
   days  8
  हुकम सिंह
  दादरी
  17 जुलाई 1990
  22 मार्च 1991
   दिन  (7)
  91x91px
  ओमप्रकाश चौटाला
 उचाना कलां 
  22 मार्च 1991
  5 अप्रैल 1991
  
  समाजवादी जनता पार्टी (राष्ट्रीय)
   –
  100x100px
  रिक्त(राष्ट्रपति शासन)
  लागू नहीं
  6 अप्रैल 1991
  23 जुलाई 1991
  
 भंग लागू नहीं
   (6)
  75px भजन लाल
  आदमपुर
  23 जून 1991
  10 मई 1996
   आठवाँ (सन् 1991 के चुनाव) भारतीय राष्ट्रीय कांग्रेस
   (3)
 94x94px बंसी लाल
  तोशाम 
  11 मई 1996
  24 जुलाई 1999
  नौवी (सन् 1996 के चुनाव) हरियाणा विकास पार्टी
   (7)
  91x91px
  ओमप्रकाश चौटाला
  नरवाना
  24 जुलाई 1999
  2 मार्च 2000
   इंडियन नैशनल लोकदल
 2 मार्च 20005 मार्च 2005 दसवीं (सन् 2000 के चुनाव)  9
  101x101px
  भूपिंदर सिंह हुड्डा
  गढ़ी-साँपला-किलोई
  5 मार्च 2005
  25 अक्टूबर 2009
  
  ग्यरहवीं (सन् 2005 के चुनाव) भारतीय राष्ट्रीय कांग्रेस
   25 अक्टूबर 2009
  26 अक्टूबर 2014
  बारहवीं (सन् 2009 के चुनाव)  10
  75px
  मनोहर लाल खट्टर
  करनाल
  26 अक्टूबर 2014
  27 अक्टूबर 2019
  
  तेहरवीं (सन् 2014 के चुनाव) भारतीय जनता पार्टी
   27 अक्टूबर 2019
  12 मार्च 2024चौदहवीं (सन् 2019 के चुनाव)1175pxनायब सिंह सैनी लागू नहीं12 मार्च 2024पदस्थ

 इन्हें भी देखें
 भारत के राज्यों के मुख्यमंत्री
टिप्पणियाँ
पाद-टिप्पणी

सन्दर्भ

मुख्यमंत्री
श्रेणी:हरियाणा से सम्बन्धित सूचियाँ
श्रेणी:भारतीय राज्यों के मुख्यमंत्रियों की सूचियाँ
श्रेणी:हरियाणा
पेट्रोलियम संरक्षण अनुसंधान संघ

पेट्रोलियम संरक्षण अनुसंधान संघ (पीसीआरए), भारत सरकार के पेट्रोलियम और प्राकृतिक गैस मंत्रालय के तत्वावधान में स्थापित एक पंजीकृत संस्था है। 1978 में एक गैर लाभकारी संगठन के तौर पर पीसीआरए का गठन, भारत में अर्थव्यवस्था के विभिन्न क्षेत्रों में ऊर्जा दक्षता को प्रोत्साहन देने के लिए किया गया था। यह तेल की आवश्यकता पर देश की अत्याधिक निर्भरता को कम करने के लिए पेट्रोलियम संरक्षण नीति और रणनीति प्रस्तावित करने में सरकार की सहायता करता है, जिनका मुख्य उद्देशय न सिर्फ धन के अपव्यय को रोकना है अपितु तेल के बेजा इस्तेमाल से पर्यावरण को होने वाले नुकसान को भी कम करना है। पिछले कुछ वर्षों में पीसीआरए ने पर्यावरण सुरक्षा और स्थायी विकास अर्जित करने के प्रयोजन हेतु ऊर्जा के विभिन्न स्रोतों के उपयोग में उत्पादकता सुधारने में अपनी भूमिका का विस्तार किया है।

 सन्दर्भ 

श्रेणी:पेट्रोलियम
इच्छावाचक वाक्य

Yadi Tum aate to tumhare sath khelta

 उदाहरण 
 भगवान तुम्हें दीर्घायु करे।
 नववर्ष मंगलमय हो।
 ईश्वर करे, सब कुशल लौटें।
 दूधोँ नहाओ, पूतोँ फलो।
 कल्याण हो।                       
 नव वर्ष की हार्दिक बधाई।
 तरक़्क़ी की हार्दिक बधाई।
 भगवान करे कि तुम सुखी वैवाहित जीवन बिताओ। 
तुम अपने कार्य में सफल रहो।
व्यख्याइन वाक्योँ में वक्ता ईश्वर से दीर्घायु, नववर्ष के मंगलमय, सबकी सकुशल वापसी और पशुधन व पुत्र धन की कामना व आशीष दे रहा है अतः ये इच्छावाचक वाक्य हैं।

 सन्दर्भ 

बाहरी कड़ियाँ

श्रेणी:व्याकरण
विस्मयादिवाचक वाक्य

जिन वाक्यों में आश्चर्य, हर्ष, शोक, घृणा आदि के भाव व्यक्त हो, उन्हें विस्मय बोधक वाक्य कहते हैं। 

 उदाहरण 
 अरे!         इतनी लम्बी रेलगाड़ी!
 ओह!         बड़ा जुल्म हुआ।
 छिः!         कितना गन्दा दृश्य।
 शाबाश!       बहुत अच्छे।
व्याख्याउक्त वाक्यों में आश्चर्य (अरे), दुःख (ओह), घृणा (छिः), हर्ष (शाबाश) आदि भाव व्यक्त किए गए हैं अतः ये विस्मयादिबोधक वाक्य हैँ।

विस्मय बोधक शब्द
विस्म्यादिवाचक वाक्यों में किसी तीव्र भावना को जताने के लिए जो शब्द इस्तेमाल किये जाते हैं उन्हें विस्मय बोधक शब्द कहते हैं।
उदाहरण:-
 अरे!
 अरे यार!
 ओह!
 छिः!
 शाबाश!
 ये क्या!
 हाय! 
 हे भगवान!
 काश! 
 अच्छा!
 क्या !

ठीक

श्रेणी:व्याकरण
संदेहवाचक वाक्य

संदेहवाचक वाक्य वह वाक्य होते हैं जिन में संदेह (शंका) के साथ बात करते हैं और अनुमान लगाया जाता है कि वह होने कि संभावना है। जैसे: आज वर्षा हो सकती है। 

 उदाहरण 
 संभवतः वह सुधर जाए।
शायद मैं कल बाहर जाऊँ।
 आज वर्षा हो सकती है।
 शायद वह मान जाए।
व्याख्याउक्त वाक्यों में कार्य के होने में अनिश्चितता व्यक्त हो रही है अतः ये संदेह वाचक वाक्य हैं।

 सन्दर्भ 

बाहरी कड़ियाँ

श्रेणी:व्याकरण
देहरादून डायरी

देहरादून डायरी जनवरी २०१३ में प्रदर्शित हिन्दी रहस्यमय फ़िल्म है।Dehraadun Diary - Bollywood Movie Reviews, Trailers, Wallpapers, Photos, Cast & Crew, Story & Synopsis   एन्टरटेनमेंट डॉट ऑनइण्डिया डॉट इन, अभिगमन तिथी: २९ सितम्बर २०१३ फ़िल्म सम्मान हत्या (ऑनर किलिंग) जैसे ज्वलंत मुद्दे पर आधारित है।
 पटकथा 
प्रीति ठाकुर (रंगिनी नंद्वानी) आईएएस अफसर फैमिली के अंशुल शर्मा (रोहित बख्शी) से प्यार करती है। प्रीति के पिता एक राजनीतिक पार्टी के दिग्गज नेता हैं और इन्हें किसी भी सूरत में प्रीति और अंशुल का आपस में मिलना जुलना पसंद नहीं है। इसके बावजूद प्रीति घर वालों की परवाह किए बिना अंशुल से मिलती है। प्रीति का भाई विशाल एक दिन अंशुल की हत्या कर देता है। अंशुल की मां (रति अग्निहोत्री) अपने बेटे को इंसाफ दिलाने के लिए कानूनी लड़ाई लड़ती है, लेकिन ठाकुर फैमिली के राजनीतिक दबदबे के चलते इंसाफ की लड़ाई लंबी होती जाती है। कानूनी लड़ाई को लगातार आगे टलता देख अंशुल का भाई आकाश (अध्ययन सुमन) अपनी मां के साथ इंसाफ की लड़ाई में शामिल हो जाता है।
 कलाकार 
फ़िल्म में निम्न कलाकार अपने अभिनय का प्रदर्शन करते हैं।Ragini Nandwani happy with quick jump from TV to filmdom  एनडीटीवी

अध्ययन सुमन - आकाश
रागिनी नंदवानी - प्रीति ठाकुर
रोहित बख्शी - अंशुल शर्मा
रति अग्निहोत्री - अंशुल की माँ
विशाल भौंसले - 
अश्विनी कालेस्कर -

 सन्दर्भ 

 बाहरी कड़ियाँ
 
 नवभारत टाइम्स पर फ़िल्म समीक्षा।

श्रेणी:हिन्दी फ़िल्में
श्रेणी:2013 में बनी हिन्दी फ़िल्म
टेबल नम्बर २१

टेबल नम्बर २१ आदित्य दत्त द्वारा निर्देशित एवं इरोज इंटरनेशनल द्वारा निर्मित २०१३ की बॉलीवुड हिन्दी एक्शन रहस्यमय फ़िल्म है। इस फ़िल्म का नामकरण भारतीय संविधान के अनुच्छेद २१ के लिए किया गया जिसमें जीवन सुरक्षा एवं स्वतंत्रता का उल्लेख है। फ़िल्म में मुख्य भूमिका में परेश रावल, राजीव खण्डेलवाल और टीना देसाई हैं।

 कलाकार 
विवान (राजीव खण्डेलवाल) और सिया अगस्ती (टीना देसाई) झगड़ों को समाप्त करने के लिए एक दूसरे से मिलते हैं। यह जोड़ी एक लकी ड्रॉ में फिजी गणराज्य के सुन्दर द्वीप की यात्रा जीतते हैं; जिसमेम छुट्टियाँ पूर्णतः सुखद होटल में रहना और अच्छे रात्रीकालीन भोजन के साथ प्रायोजित हैं।

 कलाकार 
 परेश रावल - अब्दुल रज़ाक़ खान
 राजीव खण्डेलवाल - विवान अगस्ती
 टीना देसाई - सिया अगस्ती
 ध्रुव गणेश - अक्रम
 साना अमीन शैख - नीति
 हनीफ़ हिलाल - खान बॉडीगार्ड

 टिकट खिड़की 
जारी होते ही टेबल नम्बर २१ ने टिकट खिड़की पर धीमी शुरुआत दी। सप्ताहान्त तक इसने ₹1.5 करोड़ की कमाई की, जबकि चार द्न की कुल कमाई लगभग ₹6.75 करोड़ रही। फ़िल्म की प्रथम सप्ताह की कुल कमाई ₹9.5 करोड़ रही और दो सप्ताह की कुल कमाई ₹11.5 करोड़ रही।Boxofficeindia.com बॉक्सऑफ़िस इण्डिया डॉट कॉम
Boxofficeindia.com, बॉक्सऑफ़िस इण्डिया डॉट कॉम

 सन्दर्भ 

 बाहरी कड़ियाँ

 
 टेबल नम्बर २१ के गाने

श्रेणी:हिन्दी फ़िल्में
श्रेणी:2013 में बनी हिन्दी फ़िल्म
आंद्रेयेस विसेलियस

right|thumb|300px|आंद्रेयेस विसेलियस ; यह चित्र उनके 'फैब्रिका' से लिया गया है।
आंद्रेयेस विसेलियस (Andreas Vesalius, सन् १५१४-१५६४) बेल्जियम के, शारीर वैज्ञानिक, चिकित्सक, तथा शरीररचना विज्ञान (एनाटॉमी) पर विश्व की सबसे प्रभावकारी पुस्तक 'डी हुमेनी कॉर्पोरिस फैब्रिका' (De humani corporis fabrica) के रचयिता थे। वेसेलियस को आधुनिक मानव शरीर रचना विज्ञान का जनक माना जाता है। वे पैदुआ विश्वविद्यालय (University of Padua) में प्राध्यापक रहे तथा बाद में चार्ल्स पंचम के राजचिकित्सक भी रहे।

विसेलियस को सर्वोच्च शारीर वैज्ञानिक कहा जाता है। मानव शरीर को रचना पर इनके ग्रंथ की गणना इस विषय के सर्वोत्कृष्ट ग्रंथों में होती है। इसमें अस्थियों और तंत्रिकातंत्र के वर्णन तो उत्कृष्ट हैं ही, पर पेशियों के वर्णन के लिए यह विशेषकर प्रसिद्ध है। विसेलियस ने अध्यापन करते समय स्वयं विच्छेदन (dissection) कर, शारीरविज्ञान की शिक्षा प्रणाली में क्रांति ला दी।

 परिचय 
आंद्रेयेस विसेलियस का जन्म ब्रसल्ज़ नामक नगर में हुआ था। इन्होंने लूवैं में सिल्वियन तथा जीहैनीज़ गंथर से शिक्षा पाई थी।

सन् १५३७ में इन्होंने ईरानी चिकित्सक रेज़ीज़ (Rhazes) के एक ग्रंथ का संपादन किया और तब वेनिस के पैडुआ विश्वविद्यालय से एम.डी. की उपाधि प्राप्त की। यहीं ये शल्यचिकित्सा तथा शारीरविज्ञान के आचार्य नियुक्त हुए। सन् १५३८ में इन्होंने कुछ सुधार कर, किंतु गैलेन (Galen) की विचार-पद्धति पर आधारित, छह शारीर-विज्ञान-सारणियों का प्रकाशन किया। सन् १५३९ में इन्होंने रक्तमोक्षण (blood-letting) पर एक लेख लिखा तथा सन् १५४१ में गैलेन के तीन ग्रंथों का संपादन किया। सन् १५४३ में इनका 'फैब्रिका' (Fabrica) ग्रंथ एपिटोम (Epitome) के साथ प्रकाशित हुआ। बाद में ये सम्राट चार्ल्स पाँचवें तथा उनके उत्तराधिकारी फिलिप दूसरे के चिकित्सक के पद पर रहे।

श्रेणी:चिकित्साशास्त्री
मिस अमेरिका २०१४

मिस अमेरिका २०१४, ८५वीं मिस अमेरिका सौन्दर्य प्रतियोगिता है जो न्यूजर्सी के एंटलान्टिक सीटी के बोर्डवॉक हॉल नामक स्थान पर १५ सितम्बर २०१३ को आयोजित किया गया।

 सन्दर्भ 

 बाहरी कड़ियाँ
 
2014
रावण संहिता

रावण के दश मुह मतलब वह किसी भी बात को दश तरिके से समझाने मे सक्षम है वह भविष्य मे [र्क ( रक, रख) ] समाज की पुनर्स्थापना के लिए पुनः जिवित होगा रकीयो, रखीयो के वर्ण की पुनर्स्थापना होगी हमारे सभी मत्र रा से सुरू होते है ये ही सही व भगवान अरिहंत ,निराकार, निरूप, अलख की सही उपासना है

रावण संहिता एक प्राचीन ग्रन्थ है। माना जाता है कि दशानन रावण सभी शास्त्रों का जानकार और श्रेष्ठ विद्वान था। उसने ज्योतिष, तन्त्र, मन्त्र जैसी अनेक पुस्तकों की रचना की थी। इन्हीं में से एक रावणसंहिता है। इसमें रावण ने बिल्व पत्र पूजन का विशेष महत्व बताया है। ज्योतिषशास्त्रियों के अनुसार रावण संहिता के अध्याय 4 में बिल्व वृक्ष से सम्बन्धित बातों का उल्लेख किया है, जिनको अपनाकर अपार लक्ष्मी प्राप्त की जा सकती है।

 सन्दर्भ 

श्रेणी:रावण
२०१३ में संयुक्त राज्य अमेरिका की संघीय सरकार कामबंदी

कामबंदी के चलते बंद किया गया एक राष्ट्रीय उद्यान|thumb|right|200px
संयुक्त राज्य अमेरिका की संघीय सरकार ने १ अक्टूबर २०१३ को कामबंदी आरम्भ कर दी जिसमें एंटीडेफिशियेंसी विधेयक द्वारा "गैर-आवश्यक" समझी जाने वाली सेवाओं को निलम्बित कर दिया।U.S. federal courts to remain open if government shuts down , Joseph Ax, अभिगमन तिथि: 1 अक्टूबर 2013 कामबंदी डेमोक्रेटिक राष्ट्रपति बराक ओबामा, डेमोक्रेटिक नियंत्रित सीनेट (उच्च सदन) और रिपब्लिकन नियंत्रित प्रतिनिधि सदन (निम्न सदन) के मध्य के राजनीतिक संघर्ष का परिणाम था। इसका मुख्य केन्द्र राष्ट्रपति बराक ओबामा का हेल्थकेयर क़ानून जिसे ओबामाकेयर कहा गया है, रहा और इस राजनैतिक अड़चन की मुख्य वजह बना। १ अक्टूबर २०१३ संघीय वित्तीय वर्ष २०१४ का पहला दिन है, जो विभिन्न रखरखाव (देखभाल) विधेयकों के लागू होने का दिन भी था।

यह १९९५ और १९९६ के बाद स॰रा॰ अमरीकी सरकार की नवीनतम कामबंदी है।
 सन्दर्भ 

श्रेणी:संयुक्त राज्य अमेरिका
फागुन

फागुन ओडिशा के भुवनेश्वर में ओल चिकी लिपि में संताली भाषा मे प्रकाशित एक मासिक समाचार पत्र है।   यह भारत का एकमात्र अखबार है जो मासिक संताली में १३ वर्ष से प्रकाशित होता है   और देश भर में पाठकों है।   अखबार की स्थापना अप्रैल २००८ में मागत मुर्मू ने की थी।  और मालती मुर्मू द्वारा संपादित किया गया है,     मालती मुर्मू, जिन्हें २०१६ में टेलीग्राफ लीजेंड पुरस्कार मिला था  फागुन की शुरुआत ५०० प्रतियों के प्रचलन से हुई, और २०१८ तक ५००० का प्रचलन है। कॉपियों की कीमत ५ रुपये है । 

समाचारों के अलावा, फागुन एक सांस्कृतिक खंड प्रकाशित करता है जिसमें लघु कथाएँ और कविताएँ शामिल हैं और साथ ही समीक्षा और घटना की घोषणाएँ भी छापी जाती हैं। महिलाओं और बच्चों के लिए एक भाग अन्य चीजों के अलावा खाना पकाने की विधि प्रकाशित करता है। कॉलेज के छात्रों के लिए पाठ्यक्रम भी प्रकाशित किया जाता है, ज्यादातर संताली भाषा पाठ्यक्रम पाठ्यक्रम है जो अब हाल ही में ओडिशा के कुछ विश्वविद्यालय जैसे संबलपुर विश्वविद्यालय और उत्तर उड़ीसा विश्वविद्यालय द्वारा पढ़ाया जा रहा है। 

 संदर्भ 

 बाहरी संबंध 

    
 फ़ेसबुकाइट डेर ज़ीतुंग
श्रेणी:पत्रिकाएँ
बेशरम (२०१३ फ़िल्म)

बेशर्म अभिनव कश्यप द्वारा निर्देशित २०१३ में प्रदर्शित बॉलीवुड की रोमांटिक एक्शन हास्य फ़िल्म है। रणबीर कपूर 'बेशर्म' में सेल्यूलाइड में वापस आ रहे हैं जिसमें उनके साथ पल्लवी शारदा ने अभिनय किया है और 2 अक्टूबर 2013 को जारी की गयी।

 पटकथा 
बबली (रणबीर कपूर) अल्पकालिक कार चोर है। उसका मंत्र "ना सम्मान का मोह, ना अपमान का भय" है। बबली को तारा (पल्लवी शारदा) से प्यार हो जाता है लेकिन वह उसकी तरह नहीं है। बबली का पिछा इन्सपेक्टर चुलबुल चौटाला (ऋषि कपूर) और उसकी पत्नी, हैड कांस्टेबल बुलबुल चौटाला (नीतू कपूर) कर रहे हैं। 
तारा बबली के लिए दुवा करती है कि वह बदल जाये और एक अच्छा आदमी बन जाये लेकिन वो आसानी से बबली की जिन्दगी में नहीं आती है।

 कलाकार 
 रणबीर कपूर - बबली 
 पल्लवी शारदा - तारा शर्मा
 ऋषि कपूर - इन्सपेक्टर चुलबुल चौटाला . 
 नीतू कपूर - हैड कांस्टेबल बुलबुल चौटाला
 जावेद जाफ़री - भीम सिंह
 अमितोष नागपाल - टिटू 
 कमल किरी - नशीली पदार्थ पूर्तिकार
 कुनाल अग्रवाल - गंजा
 आदित्य अग्रवाल (विशेष उपस्थिति) - स्वयं के रूप में
 तिकेन्द्र यादव (विशेष उपस्थिति) - स्वयं के रूप में
 विशाल सिंह (विशेष उपस्थिति)

 संगीत 

फ़िल्म बेशर्म का संगीत ललित-पण्डित ने तैयार किया है और गीत राजीव बार्नवाल, निखत खान और हिमांशु किशन मेहरा के हैं जो 14 अगस्त 2013 को जारी किया गया और 26 अगस्त 2013 को सीडी और एमपी3 साइटों पर जारी किया। गाना "लव की घण्टी" पहले ही एकल गीत के रूप में एमपी3 साइटों पर जारी किया गया। बाद में फ़िल्म का आधिकारिक संगीत टी-सिरिज की वेबसाइट पर जारी किया गया।

 समालोचना 

बेशर्म को समालोचकों से मिली जुली प्रतिक्रिया मिली। टाईम्स ऑफ़ इण्डिया पर मधुरीता मुखर्जी ने इसे 5 में से 3.5 सितारे देते हुए लिखा कि निर्देशक "ने अनुभव किया कि मनोरंजन की शक्ति निरे ३क (क को कपूर पढें) पर निर्भर करती है।" बॉलीवुड हंगामा के तरण आदर्श फ़िल्म को 5 में से केवल 1.5 सितारे देते हुए लिखते हैं कि फिल्म "चमकने वाली सभी वस्तुएँ सोना नहीं होती' कहावत को पूर्णत सिद्ध करती है। फ़िल्म पूर्णतया निराशाजनक है।" कोईमोई के मोहर बसु ने फ़िल्म को 5 में से 2.5 सितारे देते हुए लिखा है कि "बेशर्म में बहुत कमिया हैं और इसे देखना पैसे की बर्बादी के अलावा और कुछ नहीं है।"

 टिकट खिड़की 
बेशर्म को पहले दिन बहुत अच्छी शुरुआत मिली।

 सन्दर्भ 

 बाहरी कड़ियाँ
 
 बॉक्स ऑफ़िस मोजो में बेशर्म
 
 
 बेशर्म के गीत

श्रेणी:भारतीय फ़िल्में
श्रेणी:2013 में बनी हिन्दी फ़िल्म
हुआयना पिच्चू

thumb|right|पर्वत शिखर 

हुआयना पिच्चू, वायना पिच्चू या वायना पिक्चू (क्वेशुआ: वायना; युवा, नौजवान, पिक्चू; पिरामिड, पर्वत या उद्रग जिसका आधार चौड़ा होता है और शीर्ष नुकीली चोटियों में परिणित होता है।Teofilo Laime Ajacopa, Diccionario Bilingüe Iskay simipi yuyayk'ancha, La Paz, 2007 (Quechua-Spanish dictionary): wayna - adj. s. m. Joven. Hombre que está en la juventud. pikchu - s. Pirámide. Sólido puntiagudo de varias caras. || Cono. Ch'utu.Diccionario Quechua - Español - Quechua, Academía Mayor de la Lengua Quechua, Gobierno Regional Cusco, Cusco 2005: wayna - s. Joven, mozo, adolescente, hombre de 18 a 30 años. SINÓN; q'aqo. pikchu - s. Geog. Pirámide. Cerro o prominencia de base ancha que termina en puntas afiladas. Waynapikchu - s. Arqueol. (Cerro o pico joven) Grupo arqueológico ubicado en la cresta del cerro del mismo nombre, ... Waynapikchu - s. Zool. (Oncideres poecila Bates) Escarabajo serruchador. Orden coleóptera. Familia cerambyeidae. Escarabajos pequeños o grandes, aplanados o cilíndricos con antenas largas, pinzas bucales poderosas que cortan ramas de naranjos, paltos y cacaoteros. || Bot. (Galactia speciosa) Planta herbácea de la zona de ceja de selva."युवा शिखर"), पेरू के कुज़्को क्षेत्र के उरुबाम्बा प्रांत के माचूपिच्चू जिले में स्थित एक पर्वत है जो उरुबाम्बा नदी के तट पर स्थित है। हुआयना पिच्चू की चोटी की ऊँचाई समुद्र तल से  है और यह माचू पिच्चू से लगभग  ऊँची है। इसका उदय इंका सभ्यता के तथाकथित खोये शहर माचू पिच्चू के ऊपर होता है और यह शहर को विभिन्न खंडों में विभाजित करता है। इंकाओं में हुआयना पिच्चू के किनारे किनारे, नीचे से ऊपर तक एक मार्ग का निर्माण किया था और इसके शीर्ष पर एक मंदिर और प्रांगण बनाया गया था।

स्थानीय प्रदर्शकों के अनुसार, पहाड़ की चोटी महायाजक और स्थानीय कुमारियों का निवास था। हर सुबह सूर्योदय से पहले महायाजक एक छोटे समूह के साथ माचू पिच्चू आता था और लोगों को एक नई सुबह के आने के संकेत देता था। माचू पिच्चू क्षेत्र के तीन प्रमुख मंदिरों में से एक चंद्रमा का मंदिर पहाड़ के किनारे पर और माचू पिच्चू से कम ऊंचाई पर स्थित है। चंद्रमा के मंदिर से सटा महान गुफा मंदिर है। माचू पिच्चू में स्थित अन्य प्रमुख मंदिरों में स्थानीय कोंडोर मंदिर, त्रिवातायन मंदिर, मुख्य मंदिर, "अधूरा मंदिर" और सूर्य का मंदिर जिसे टॉरियॉन भी कहा जाता हैWright, Ruth M. & Valencia Zegarra, Alfredo. (2004) The Machu Picchu Guidebook. Revised edition. Boulder, CO:Johnson Books.
, स्थित हैं।

 पर्यटन 

 इन्हें भी देखें 
 फुटुक कुसी
 

 सन्दर्भ 

 बाहरी कड़ियाँ
 Lumbreras, Luis. Wayna Picchu, the "young mountain" Peru Virtual Cultural Center (Perucultural.org.pe), with supporting media and bibliography.

श्रेणी: पेरू के पुरातात्विक स्थल
श्रेणी: इंका
मैच फिक्सिंग

आयोजित खेल प्रतियोगिता में, मैच फिक्सिंग, खेल फिक्सिंग या दौड़ फिक्सिंग मैच की उस अवस्था को कहते हैं जिनमें मैच के नियमों का उल्लंघन करते हुए परिणाम पहले से ही निश्चित हो जाते हैं।

 स्पॉट फिक्सिंग 

स्पॉट फिक्सिंग, मैच फिक्सिंग से बिल्कुल अलग है। स्पॉट फिक्सिंग में आवश्यक नहीं कि वह खेल के परिणाम को प्रभावित करे लेकिन मैच फिक्सिंग में खिलाड़ी सीधे-सीधे मैच के निर्णय को प्रभावित करते हैं। कोई खिलाड़ी जानबूझकर अपनी सामर्थ्य से कम प्रदर्शन करता है ताकि उसका लाभ विरोधी टीम को मिले। जब मैच में एकदम बराबर की टक्कर हो रही हो, तब एक महत्वपूर्ण खिलाड़ी भी निर्णय को पलट सकता है। अनेक बार फिक्सिंग की दलदल में कई खिलाड़ी एकसाथ शामिल होते हैं जो ‘तालमेल’ दिखाते हुए मैच के नतीजे को प्रभावित करते हैं।
 सन्दर्भ 

श्रेणी:मैच फिक्सिंग
घनश्याम तिवाड़ी

घनश्याम तिवाड़ी (जन्म 19 दिसंबर 1947) एक भारतीय राजनीतिज्ञ तथा वे वर्तमान में राजस्थान से राज्यसभा के सांसद हैं। वे 2013 और 2018 के बीच राजस्थान के सांगानेर निर्वाचन क्षेत्र के विधायक रहे हैं। तिवाड़ी भारतीय जनता पार्टी के सदस्य हैं। 6 बार के विधायक तिवाड़ी एक ही निर्वाचन क्षेत्र से लगातार तीन बार चुनाव जीते। 2022 के राज्यसभा चुनावों में बीजेपी के प्रत्याशी के तौर पर ये देश के उच्च सदन राज्यसभा में पहुंचे हैं। वह राजस्थान के प्रमुख नेताओं में से एक हैं जिन्होंने भारतीय जनता पार्टी की स्थापना में महत्वपूर्ण भूमिका निभाई है। राजस्थान में भारतीय जनता पार्टी की सरकार (2003 से 2008) में वे शिक्षा मंत्री रहे। उनकी धर्मपत्नी का नाम श्रीमती पुष्पा तिवाड़ी हैं। इनके बड़े पुत्र का नाम आशीष तिवाड़ी है

 सन्दर्भ 
सांसद बने घनश्याम तिवाड़ी से ज्यादा रुपए तो उनकी पत्नी कमाती है, मनी मैनेजमेंट में तीन गुना भारी
 बाहरी कड़ियाँ
 13वीं राजस्थान विधान सभा पृष्ठ पर उनकी प्रोफाइल
श्रेणी:1947 में जन्मे लोग
श्रेणी:जीवित लोग
श्रेणी:राजस्थान से राजनीतिज्ञ
श्रेणी:भारतीय जनता पार्टी के राजनीतिज्ञ
श्रेणी:राजस्थान के विधायक
श्रेणी:जयपुर के लोग
निकोटीन

निकोटीन (Nicotine ) एक रासायनिक यौगिक है। यह एक शक्तिशाली परानुकंपीसम (parasympathomimetic) अल्कलॉयड तथा एक उद्दीपक औषधि (ड्रग) है। यह सोलानेसी कुल के पौधों में पाया जाता है।

यह जड़ों में बना है और पौधों की पत्तियों में जम जाता है। यह तंबाकू की सूखी वजन का लगभग 0.6-3.0% का गठन और 2-7 ग्राम / विभिन्न खाद्य पौधों का किलो की रेंज में मौजूद है। यह एक विरोधी शाकाहारी रसायन के रूप में काम करता है; निकोटीन व्यापक रूप से अतीत में एक कीटनाशक के रूप में इस्तेमाल किया गया था और निकोटीन आधारित उत्पादों वर्तमान में व्यापक रूप से इस्तेमाल कर रहे हैं।

उच्च मात्रा में (30-60 मिलीग्राम) घातक हो सकती है, जबकि छोटी खुराक (अवशोषित निकोटीन की 1 मिलीग्राम के बारे में एक औसत सिगरेट पैदावार) में, पदार्थ, स्तनधारियों में एक उत्तेजक के रूप में कार्य करता है।

 सन्दर्भ
कंकाल

thumb|सिडनी में ऑस्ट्रेलियाई संग्रहालय में, एक प्रदर्शन में रखा एक मानव और एक घोड़े का कंकाल.

कंकाल एक जीव का समर्थन संरचना रूपों कि शरीर के अंग है। दो अलग कंकाल प्रकार हैं: एक जीव की स्थिर बाहरी कवच ​​है जो बहिःकंकाल और अन्तःकंकाल, जो शरीर के अंदर समर्थन संरचना रूपों. 

मानव कंकाल स्नायुबंधन, मांसपेशियों और उपास्थि द्वारा समर्थित और पूरक दोनों जुड़े हुए हैं और व्यक्तिगत हड्डियों के होते हैं। यह एक अंग का समर्थन करता है जो पाड़, एंकर मांसपेशियों के रूप में कार्य करता है और इस तरह के मस्तिष्क, फेफड़े, दिल और रीढ़ की हड्डी के रूप में अंगों की रक्षा करता है। शरीर में सबसे बड़ी हड्डी ऊपरी पैर में जांध की है और सबसे छोटी मध्य कान में स्टेपीज़ हड्डी है। एक वयस्क में, कंकाल शरीर के कुल वजन का लगभग 14% शामिल हैं और इस वजन का आधा पानी है। वयस्क मानव कंकाल में 206 हड्डियां हैं। यह पूरी तरह से विकसित करने से पहले मानव कंकाल 20 साल लग जाते हैं। कई जानवरों में, कंकाल हड्डियों रक्त कोशिकाओं का उत्पादन जो मज्जा, होते हैं।

 सन्दर्भ 

श्रेणी:प्राणी शारीरिकी
उपयोगिता अनुपात

कुल समय के जितने भाग के लिए कोई वस्तु या मशीन सक्रिय अवस्था में रहती है उसे उपयोगिता अनुपात (duty cycle या duty ratio या duty factor) कहते हैं। उदाहरण के लिए, २४ घण्टे में कोई मोटर ६ घण्टे चालू रहती है और शेष समय बन्द रहती है तो उसका उपयोगिता अनुपात ६/२४ = १/४ या ०.२५ है। उपयोगिता अनुपात का प्रयोग किसी भी क्षेत्र में किया जा सकता है किन्तु प्रायः वैद्युत युक्तियों में अधिक होता है, जैसे स्विचिंग पावर सप्लाई में।
thumb|center|किसी आयताकार वेवफॉर्म वाले पल्स के सन्दर्भ में उपयोगिता अनुपात  उस पल्स की अवधि () और उसके आवर्तकाल () के अनुपात के बराबर होता है। इस एनिमेशन में आयताकार पल्स का उपयोगिता अनुपात परिवर्तित होते हुए दिखाया गया है।

 परिभाषा 
right|thumb|300px|उपयोगिता अनुपात की परिभाषा
जब कोई घटना आवर्ती हो तो उस घटना का उपयोगिता अनुपात उस घटना की अवधि तथा उस घटना के आवर्तकाल के अनुपात के बराबर होती है।

उपयोगिता अनुपात "555 timer" , Doctronics, accessed 2011-03-23
जहाँ
 वह समयावधि है जब तक वह क्रिया हो रही हो।
 वह काल (समय) जिसके बाद वह क्रिया अपने आप को दुहराती है (अर्थात् आवर्तकाल)

 सामान्यीकृत परिभाषा 
thumb|350px|उपयोगिता अनुपात की सामान्य परिभाषा
उपर्युक्त परिभाषा के अनुसार आयताकार पल्स वाले वेवफॉर्म की उपयोगिता अनुपात आसानी से निकाला जा सकता है किन्तु आवर्ती वेवफॉर्म किसी भी रूप के हो सकते हैं। इसलिए उपयोगिता अनुपात की सामान्य परिभाषा करना जरूरी है।

किसी वेवफॉर्म के माध्य शक्ति तथा अधिकतम शक्ति के अनुपात को उपयोगिता अनुपात कहते हैं।W artykule o mocy na enWiki. 

यदि कोई संकेत, समय के फलन के रूप में, निम्नलिखित वेवफॉर्म द्वारा परिभाषित हो,

तो उसकी ताक्षणिक शक्ति निम्नलिखित फलन के अनुसार बदलेगी:

यदि फलन का आवर्तकाल T हो तो माध्य शक्ति,

अधिकतम शक्ति का मान निम्नलिखित सूत्र से दिया जा सकता है:

अतः उपयोगिता अनुपात का मान निम्नलिखित होगा:

 उपयोगिता अनुपात की गणना का उदाहरण 
thumb|350px|ऋजुकृत (रेक्टिफायड) साइन वेव 
पूर ऋजुकृत (rectified) साइन तरंग का समीकरण यह है:

जहाँ
ω = π/T - कोणीय वेग
φ - कला (phase)
इसकी औसत शक्ति,

अतः उपयोगिता अनुपात (=Ps/P0)

 सन्दर्भ 

श्रेणी:समय
श्रुति सेठ

श्रुति सेठ (जन्म 18 दिसम्बर 1977) एक भारतीय दूरदर्शन वीडियो जॉकी, अभिनेत्री और उद्यमी हैं।

 करियर 
श्रुति ने मॉडल के रूप में अपने करियर की शुरुआत की थी। सबसे पहले उन्हें पहचान शरारत से मिली। इसके बाद वह क्यों होता है प्यार और देस में निकला होगा चांद में नज़र आई। कुछ फिल्में जिसमें वो थी, फ़ना, ता रा रम पम, राजनीति। The Forgotten Army

 व्यक्तिगत जीवन 
thumb|150px|left|श्रुति सेठ अपने पति दानिश असलम के साथ।
श्रुति ने अपनी विद्यालयी शिक्षा अशोक अकादमी में की और स्नातक की शिक्षा सेंट ज़ेवियर्स कॉलेज, बॉम्बे से अर्थशास्त्र और वाणिज्य में की। उन्होंने मुस्लिम फ़िल्म निर्देशक दानिश असलम से विवाह किया।
 सन्दर्भ 

 बाहरी कड़ियाँ
 
 

श्रेणी:जीवित लोग
श्रेणी:1977 में जन्मे लोग
श्रेणी:भारतीय टेलीविज़न अभिनेत्री
श्रेणी:भारतीय फ़िल्म अभिनेत्री
श्रेणी:हिन्दी अभिनेत्री
श्रेणी:भारतीय अभिनेत्री
श्रेणी:मुम्बई के लोग
बिश्वेश्वर नाथ रेऊ

अंगूठाकार|लैइब्ररी
बिश्वेश्वर नाथ रेऊ (१८९०-१९६६) जोधपुर रियासत के इतिहास विभाग, पुरातत्व विभाग, सरदार संग्रहालय, पुस्तक प्रकाश (पांडुलिपि पुस्तकालय) तथा सुमेर पुस्तकालय के अध्यक्ष थे। महामहोपाध्याय पंडित रेऊ ने एक इतिहासकार, पुरालेखवेत्ता, मुद्राशास्त्रज्ञ तथा संस्कृतज्ञ के रूप में अपनी छाप छोड़ीश्रीवास्तव, विजय शंकर (1981) कल्चरल कोंटूर्स ऑफ़ इंडिया पृष्ठ ३८ अभिनव प्रकाशन दिल्ली ISBN 978-0-391-02358-1। पंडित रेऊ लिखित मारवाड़ का इतिहास सुप्रसिद्ध हैदशरथ शर्मा (१९७०) लेक्चर्स ऑन राजपूत हिस्टरी एंड कल्चर मोतीलाल बनारसीदास, दिल्ली पृष्ठ १ ISBN 0-8426-0262-3।
 ग्रन्थकारिता 
पंडित रेऊ ने भारत के प्राचीन राजवंश तीन खण्डों में १९२०, १९२१ तथा १९३५ में प्रकाशित की। राजा भोज नामक पुस्तक १९३२ में प्रकाशित की गयीकल्चरल कॉणटूर्स ऑफ़ इंडिया पृष्ठ ३८। १९३३ में भारत के प्राचीन राजवंश के तृतीय खंड का एक संशोधित और विस्तृत संस्करण  हिस्ट्री ऑफ़ दी राष्ट्रकूट के रूप में लोकार्पित किया गया।  मारवाड़ का इतिहास के दो खण्डों का १९३८ तथा १९४० में विमोचन हुआ। १९४६ में कॉइन्स ऑफ़ मारवाड़ प्रकाशित हुई तथा  राठौड़ दुर्गादास की जीवनी १९४८ में लोकार्पित हुई।

 रचनाएँ
 भारत के प्राचीन राजवंश, संपादक: भगवतीलाल राजपुरोहित, प्रकाशक: जयपुर पब्लिकेशन स्कीम २०००
 राजा भोज, प्रकाशक: हिंदुस्तान अकादमी १९३२
हिस्ट्री ऑफ़ दी राष्ट्रकूट, प्रकाशक: पुरातत्व विभाग, जोधपुर 
राष्ट्रकूटों का इतिहास : प्रारम्भ से लेकर राव सिहाजी के मारवाड़ में आने तक (हिस्ट्री ऑफ़ दी राष्ट्रकूट का हिन्दी अनुवाद) प्रकाशक: पुरातत्व विभाग, जोधपुर १९३४
 मारवाड़ का इतिहास, प्रकाशक: पुरातत्व विभाग, जोधपुर १९३८
ग्लोरी ऑफ़ मारवाड़ एंड दी ग्लोरियस राठौड़, प्रकाशक: पुरातत्व विभाग, जोधपुर १९४८ 
कॉइन्स ऑफ़ मारवाड़ फ्रॉम ४०० बी. सी. टू १९४५ ए. डी., १९४६ में प्रकाशित
राठौड़ दुर्गादास: ए वेल नोन हीरो ऑफ़ मारवाड़, प्रकाशक: राजस्थान साहित्य अकादमी, १९६४
ऋग्वेद का सामाजिक, सांस्कृतिक और ऐतिहासिक सार, प्रकाशक: राजस्थान साहित्य अकादमी १९६४
ऋग्वेद पर एक ऐतिहासिक दृष्टि, प्रकाशक: मोतीलाल बनारसीदास, दिल्ली १९६७

 बाहरी कड़ियाँ
गूगल बुक्स में पंडित रेऊ लिखित पुस्तकें
 सन्दर्भ  

श्रेणी:भारतीय इतिहासकार
श्रेणी:इतिहासकार
श्रेणी:राजस्थान के लोग
प्रतिन्यूट्रॉन

प्रतिन्यूट्रॉन (Antineutron) न्यूट्रॉन का प्रतिकण है जिसका प्रतीक  है। यह न्यूट्रॉन से केवल कुछ ही गुणों में मान समान एवं विपरित चिह्न के साथ रखता है। इसका द्रव्यमान न्यूट्रॉन के समान है और आवेश शून्य होने के कारण यह भी उदासीन होता है लेकिन बेरिऑन संख्या (न्यूट्रॉन के लिए +1, प्रतिन्यूट्रॉन के लिए −1) विपरीत होती है। इसका कारण प्रतिन्यूट्रॉन का प्रतिक्वार्क कणों से मिलकर बना होना है। विशेष रूप से यह एक अप प्रतिक्वार्क और दो डाउन प्रतिक्वार्कों से मिलकर बना कण है।

चूँकि प्रतिनूट्रॉन विद्युतीय अनावेशित कण है, अतः इसे सीधे ही प्रेक्षित करना मुश्किल है। इसे प्रेक्षित करने के लिए इसका साधारण द्रव्य के साथ परिशून्यन करवाकर प्रेक्षित किया जाता है। सैद्धान्तिक भौतिकी के अनुसार एक प्रतिन्यूट्रॉन का क्षय प्रतिप्रोटोन, पोजीट्रॉन और न्यूट्रिनो में होता है जो मुक्त न्यूट्रॉन के बीटा क्षय के समान है। कुछ सैद्धान्तिक मतो के अनुसार न्यूट्रॉन-प्रतिन्यूट्रॉन दोलन भी पाये जते हैं जो केवल तब ही सम्भव है जब एक अज्ञात भौतिक प्रक्रिया (जिसका अभी तक आविष्कार नहीं हुआ और किसी भी प्रयोग में पायी नहीं गयी है) घटित हो जिसमें बेरिऑन संख्या संरक्षण के नियम का उल्लंघन हो।
 
प्रतिन्यूट्रॉन का आविष्कार प्रतिप्रोटोन की खोज के एक वर्ष बाद 1956 में ब्रूस कॉर्क ने बेवाट्रॉन (लावरेंस बर्कले नेशनल लेबोरेट्री) में प्रोटॉन=प्रोटॉन टक्कर में की।

 चुम्बकीय आघूर्ण 
प्रतिन्यूट्रॉन का चुम्बकीय आघूर्ण न्यूट्रॉन के चुम्बकीय आघूर्ण के विपरीत होता है। इसका मान प्रतिन्यूट्रॉन के लिए  लेकिन न्यूट्रॉन के लिए  (प्रचक्रण की दिशा में) होता है। यहाँ µN नाभिकीय मैग्नेटॉन है।

 सन्दर्भ 

 बाहरी कड़ियाँ
 एलबीएल कण आँकड़े समूह: संक्षिप्त सूची 

श्रेणी:प्रतिद्रव्य
वैज्ञानिक परिकलित्र

right|thumb|300px|कैशियो कम्पनी का FX-77 कैल्कुलेटर : सौर-ऊर्जा से चलने वाला, एक लाइन डिस्प्ले वाला यह वैज्ञानिक परिकलित्र १९८० के दशक में प्रचलित हुआ था।
right|thumb|300px|टेक्सास इंस्ट्रुमेण्ट्स (TI) का ग्राफीय परिकलित्र
उन इलेक्ट्रॉनिक परिकलित्रों को वैज्ञानिक परिकलित्र (scientific calculator) कहते हैं जो विज्ञान, इंजीनियरी तथा गणित की गणनाओं के लिए प्रयुक्त होते हैं। 

साधारण परिकलित्रों में केवल जोड़, घटाना, गुणा, भाग आदि साधारण गणितीय कार्य की सुविधा होती है जबकि वैज्ञानिक परिकलित्रों में इनके अतिरिक्त त्रिकोणमितीय, लघुगणकीय, घात, संख्याओं का वैज्ञानिक निरूपण, आदि की क्रियाएँ भी की जा सकतीं हैं। वैज्ञानिक परिकलित्रों के आने से स्लाइड रूल का प्रयोग लगभग पूरी तरह समाप्त हो गया। 

अब उच्च शिक्षा तथा अन्य उच्च कार्यों में वैज्ञानिक परिकलित्र का स्थान ग्राफीय परिकलित्रों (graphing calculators) ने ले लिया है। ये परिकलित्र वैज्ञानिक परिकलित्र का सारा काम करते ही हैं, ये आंकड़ों या किसी फलन को ग्राफ के रूप में भी प्रदर्शित कर सकते हैं। इनमें प्रोग्राम करने तथा प्रोग्रामों को भण्डारित करने की भी सुविधा आ गयी है।

इतिहास
पहला वैज्ञानिक परिकलित्र १९६८ में जारी किया गया था। यह निर्देशयोग्य (प्रोग्रामयोग्य) हैवलेट-पैकर्ड (Hewlett-Packard) HP-9100A था। HP-9100 श्रृंखला पूरी तरह से असतत ट्रांजिस्टर (प्रथनक) तर्क से निर्मित हुई थी, जिसमें कोई एकीकृत सर्किट (एकीकृत परिपथ) नहीं थे। हैवलेट-पैकार्ड का HP-35 १ फरवरी, १९७२ को पेश किया गया था। यह दुनिया का पहला सुवाह्य वैज्ञानिक परिकलित्र था।

 बाहरी कड़ियाँ

श्रेणी:परिकलित्र
रामजात्तौ

right|thumb|200px|बर्मी रामायण नृत्य (राम और सीता)
रामजात्तौ (बर्मी लिपि में: ရာမဇာတ်တော် ; बर्मी उच्चारण : यामज़ातो) बर्मी भाषा का रामायण है। अघोषित रूप से इसे म्यांमार का 'राष्ट्रीय महाकाव्य' माना जाता है। म्यांमार में रामजात्तौ की नौ प्रतियाँ उपलब्ध हैं।

पात्र
 राम (ရာမ ; राम ; उच्चारण = याम)
 सीता (မယ်သီတာ = मय्यसीता ; उच्चारण = मय्यथीता).
 लक्ष्मण (လက္ခဏ = लक्खण).
 हनुमान (ဟာနုမန်).
 परशुराम (पशुयाम)
 रावण (ရာ၀ဏ = रावण ; या ဒသဂီရိ = दसगिरि).
 वालि 
 मारीच (मारीज्ज)
 विभीषण (ဘိဘိသန = भिभिसन ; उच्चारण = बिबिथन).

श्रेणी:रामायण
श्रेणी:म्यांमार
समुच्चय (गणित)

thumb|यूलर आरेख में सेट या समुच्चय का उदाहरण
समुच्चय या कुलक (set) सुपरिभाषित समूह अथवा संग्रह को कहते हैं। परिभाषा के रूप में वस्तुओं के उस समूह अथवा समाहार को समुच्चय कहते हैं जिसमें सम्मिलित प्रत्येक वस्तु किसी गुण विशेष को संतुष्ट करती हो जिसके आधार पर स्पष्ट रूप से यह बताया जा सके कि अमुक वस्तु उस संग्रह में सम्मिलित है अथवा नहीं है।

आसान शब्दों में कहा जाये तो कुछ को भी किसी समूह या श्रेणी के रूप में रखा गया हो उसे सेट या समुच्चय कहा जा सकता है। उदाहरण के लिए यदि किसी शाला में पहली से पाँचवीं तक कक्षाएं हों, तो उसमें विद्यार्थियों को उनके कक्षा के अनुसार समुच्चय या सेट के रूप में कहा जा सकता है। 

इसे एक और उदाहरण द्वारा भी समझा जा सकता है। जैसे आपके पास कोई बैग है, जिसमें आपने 10 आम रखें हैं, तो उसे आप 10 आम का सेट या समुच्चय कह सकते हैं। इस तरह यदि कोई बैग खाली हो तो उसे रिक्त समुच्चय या सेट कहा जाएगा।

रिक्त समुच्चय

रिक्त समुच्चय empty set (या शून्य समुच्चय null set) एक विशेष समूह होता है, जिसमें कोई भी नहीं होता है। इसे  या  या  (या ) चिह्न के साथ दिखाया जाता है।
 इन्हें भी देखें
 समुच्चय संकेतन
 रिक्त समुच्चय एवं शून्य समुच्चय
 परिमित समुच्चय और अपरिमित समुच्चय
 उपसमुच्चय
 समुच्चयों का संघ
 सर्वनिष्ठ (समुच्चय सिद्धान्त)
 वेन आरेख

 सन्दर्भ 

श्रेणी:समुच्चय सिद्धान्त
श्रेणी:गणितीय वस्तुएँ
उपसमुच्चय

thumb| वेन आरेख द्वारा उपसमुच्चय का निरूपण ; यहाँ अ और आ दोनों इ के उपसमुच्चय हैं। आ, अ का उपसमुच्चय है। 
यदि कोई दो समुच्चय ऐसे हों कि एक का प्रत्येक अवयव दूसरे का भी अवयव हो तो प्रथम समुच्चय को द्वितीय का उपसमुच्चय (subset) कहते हैं। इसे ⊂ और ⊃ से निरुपित किया जाता है। उदाहरण के लिए यदि समुच्चय A का प्रत्येक अवयव B का भी अवयव है तो इसे A ⊂ B से निरुपित करते हैं और 'A उपसमुच्चय है B का' पढ़ते हैं एवं B को A का अधिसमुच्चय कहते हैं।

 गुणधर्म 
 रिक्त समुच्चय प्रत्येक समुच्चय का उपसमुच्चय होता है।
 प्रत्येक समुच्चय स्वयं का उपसमुच्चय होता है।
 यदि समुच्चय A, समुच्चय B का उपसमुच्चय नहीं है तो इसे A ⊄ B से निरुपित करते हैं और 'A उपसमुच्चय नहीं है B का' पढ़ते हैं।
 दो समुच्चय अपने संघ समुच्चय के उपसमुच्चय होते हैं। 
 सर्वनिष्ठ समुच्चय दोनों समुच्चयों और उनके संघ समुच्चय का उपसमुच्चय होता है।

 इन्हें भी देखें
 परिमित समुच्चय और अपरिमित समुच्चय
 वेन आरेख

 सन्दर्भ 

श्रेणी:समुच्चय सिद्धान्त
संघ (समुच्चय सिद्धान्त)

समुच्चय सिद्धान्त में संघ उस समुच्चय को कहते हैं जो दो या दो से अधिक समुच्चयों के संयोजन से बनता है अर्थात दो या दो से अधिक समुच्चयों के सभी अवयवों को मिलाकर एक समुच्चय बनाय जाये तो उसे संघ समुच्चय कहते हैं। समुच्चय A और B के संघ समुच्चय को A ∪ B से निरुपित किया जाता है एवं इसे 'A संघ B' पढ़ा जाता है।
 गुणधर्म 
 रिक्त समुच्चय का किसी समुच्च्य के साथ संघ समुच्चय वह समुच्चय स्वयं ही होता है।
 उपसमुच्चय और अधिसमुच्चय का संघ समुच्चय अधिसमुच्चय होता है।
 A और B के सर्वनिष्ठ समुच्चय का किसी भी एक (A अथवा B) के साथ संघ वह समुच्चय स्वयं (A अथवा B) होता है। 
 इन्हें भी देखें
 परिमित समुच्चय और अपरिमित समुच्चय
 वेन आरेख
 सन्दर्भ 

श्रेणी:समुच्चय सिद्धान्त
चाट मसाला

220px|right|चाट मसाला
चाट मसाला भारतीय और पाकिस्तानी खाने में काम में लिया जाने वाला मसाला मिश्रण है। यह सामान्यतः आमचूर (शुष्क आम का चूर्ण), जीरा, काला नमक, धनिया, अदरक, नमक, काली मिर्च, हींग और मिर्च पाउडर के मिश्रण से बनाया जाता है। यह स्वाद में मीट्ठा और खट्टा दोनों तरह का होता है। यह भेलपूरी, पानी पूरी, आलू चाट और दही पुड़ी में जैसे तेज व्यंजनों में स्वाद के लिए भी किया जाता है।
 सन्दर्भ 

श्रेणी:व्यंजन
मैजिक माइक

मैजिक माइक () 2012 की कॉमेडी-ड्रामा अमेरिकी फ़िल्म है जिसका निर्देशन स्टीवन सोडरबर्ग ने किया था। फ़िल्म में चेनिंग टैटम, एलेक्स पेटीफर, मैट बोमर, जो मैंगनेलो और मॅथ्यू मॅक्कोनौघे मुख्य भूमिका में हैं। यह शिथिल रूप से टैटम के अनुभव पर आधारित है जो 18 वर्ष की उम्र में टैम्पा, फ्लोरिडा, में स्ट्रिपर थे। इसकी शूटिंग लॉस एन्जिल्स और टैम्पा में हुई थी।

जून 24, 2012, को इसका प्रीमियर लॉस एन्जिल्स फ़िल्म फेस्टिवल की समापन फ़िल्म के तौर पर हुआ और व्यापक रूप से इसे जून 29, 2012, को वॉर्नर ब्रॉस. ने रिलीज़ किया। फ़िल्म को सकारात्मक समीक्षा प्राप्त हुई और यह बॉक्स-ऑफिस पर सफ़ल रही।

 कथानक 
फ़िल्म की कहानी एडम के इर्दगिर्द घूमती है जो उन्नीस वर्ष की उम्र में पुरुष स्ट्रिपिंग दुनिया में कदम रखता है। उसे मार्गदर्शित माइक लेन करता है जो स्वयं इस व्यवसाय में छह वर्षों से हैं।

 पात्र 
चेनिंग टैटम – माइक लेन
एलेक्स पेटीफर – एडम 
मैट बोमर – केन
जो मैंगनेलो – बिग डिक रिची
मॅथ्यू मॅक्कोनौघे – डैलस

 सन्दर्भ 

 बाहरी कड़ियाँ
 
 
 
 
 
 

श्रेणी:अंग्रेज़ी फ़िल्में
श्रेणी:अमेरिकी कॉमेडी-ड्रामा फ़िल्में
श्रेणी:अमेरिकी नृत्य फ़िल्म